rlitschk/wikidir huggingface dataset:
Paschalis I. (hebräisch-greeksch-latiensch der Österliche; * Ostern in Rom; † 11. Februar 824 ok dor) weer vun 817 bit 824 Paapst as Nahfolger vun Stephan IV.. De Abt vun St. Stephan (Rom) wurr an’ 25. Januar 817 wählt un kreeg vun Kaiser Ludwig de Fromme de all mit sien Vörgänger uthannelt Garantie vun de Sülvständigkeit vun de Karkenstaat un der free Paapstwahl. Paapst Paschalis weer en wesentlich Förderer vun de Missionierung Noordeuropas. He hett 823 Lothar I. to’n Kaiser vun dat Frankenriek salbt. De in Rom wegen sien parteiisch un schroff Regeeren unbeliebt Paapst wurr nah sien Dood in de vun hüm wedder upricht Kark Santa Prassede bestatt, wiel dat Volk en Grafflegung in St. Peter verhinner. Nahderhenn wurr he aber vun Eugen II. in en Kapelle vun de vatikaansch Basilika överführt. De Zenon-Kapelle in de Basilika Santa Prassede harr he mögelkerwies as Grafflege för sien Moder Teodora Episcopa errichten laten. Dat Patronatsfest vun de hillig spraken Paschalis is an’ 14. Mai. Kathoolsch Gedenkdag is de 11. Februar. Paschalis I. in’t Biographisch-Bibliographisch Kirchenlexikon Paschalis I. in’t Catholic Encyclopedia (engelsch) Gesamtwark vun Migne Patrologia Latina mit Inholtsverteken Paschalis I. in de Katalog vun de Deutsche Nationalbibliothek
Dustadt is ene Stadt in de Landkreis Göttingen in Neddersassen. 22 000 Lüüt läwt hie. De Börgermeester is Wolfgang Nolte vun de CDU. Dicht bi Dustadt is de Grenz no Döringen. Dustadt liggt nich wiet vun de Harz. De Stadtroot hett de fölgende Struktur: CDU: 24 SPD: 5 WDB: 3 FDP: 1 Grüne: 1 Börgermeester: 1 De Stadt höört to de Wahlkreis vun Lothar Koch vun de CDU in’n Landdag. Dustadt höört to’t inst Mainzsche kathoolsche Eiksfeld. Obschoonst dat so is, warr hie bet in’t 20. Johrhunnert vun wecke Lüüt Ostfälschet Platt snackt. De Firma Otto Bock ut Dustadt is Weltmarktföhrer in de Prothetik. Dustadt weer in’t Medeloller een vun de gröttste Steder in Neddersassen. Hie is een vun de öllste düütsche Roothüüs. Websteed vun de Stadt (hoochdüütsch)
Dit Woort hett noch annere Bedüden: kiek dorför ünner Kigali (Barg). Kigali is de Hööftstadt un mit 965.398 Inwahners (Stand 2009) togliek ok de gröttste Stadt vun Ruanda. Se liggt in de Mitt vun’t Land, an’n Kagera-Nil. De Stadt liggt ’n beten süüdlich vun’n Äquater op en Hööch twüschen 1.433 m un 1.645 m. Dat Klima is dat hele Johr över teemlich mild vun wegen de Hööch. De Stadt is in en bultige Landschop boet worrn un breedt sik dorüm twüschen veer Bargrüchen un de Dalen dortwüschen ut. De Stadtmitt liggt op een vun disse Bargrüchen un bargt den gröttsten Deel vun de staatlichen Inrichten. De Bargen hebbt en dörsnittliche Hööch vun 1.600 m, wiel de Dalen ruchweg 300 Meter deper leegt. De grötteren Hüüs un Ämter sünd tomeist an de högeren Steden to finnen. De armeren Lüüd leevt tomeist in de Dalen. Ümgeben is de Stadt to’n gröttsten Deel vun hoge Bulten oder Bargen. De hööchste dorvun is de Kigali mit en Hööch vun 1.850 m över NN, de an’n westlichen Stadtrand liggt un de Stadt ehrn Naam geven hett. Kigali is in dat Johr 1970 grünnt worrn, neemlich vun den dormiligen düütschen Residenten Richard Kandt, de en Steed
Anton Engelbert „Toni“ Sailer (* 17. November 1935 in Kitzbühel, Tirol; † 24. August 2009 in Innsbruck) weer en öösterrieksch Skirennfohrer, Schauspeler un Singer. Bi de Olympisch Winterspelen 1956 in Cortina d’Ampezzo wunn he dree Goldmedaillen in’ Slalom, in’Riesenslalom un in de Affohrt, de ok glieks WM-Medaillen weern, un noch en Goldmedaille in de nichtolympisch Kombination. Bi de Alpine Skiweltmeesterschap 1958 in Bad Gastein wunn Sailer Gold in Affohrt, Riesenslalom un Kombination un Sülver in’ Slalom. Mit sien dree Olympisch Goldmedaillen un söben Weltmeestertiteln tellt he to de spoodrieksten Skirennlöpers ut all Tieden. Sailer hett later henn en Berliner Schauspeelschool besöcht un dornah in tallriek Film- un Fernsehproduktschonen mitwarkt. Dorneben weer he ok Slagersinger un hett 18 Schallplattenupnahmen makt. Van 1972 bit 1976 weer Sailer as Cheftrainer un technisch Direkter bi de Öösterrieksch Skiverband (ÖSV). An’ 2. August 1976 hett he in Vancouver Gaby Rummeny heiraadt, de in’ November 2000 storven is. Mit hör harr he en Söhn, Florian. 2006 hett he Hedwig Fischer heiraadt. Cortina d’Ampezzo 1956: 1. Affoht, 1. Slalom, 1. Riesenslalom Cortina d’Ampezzo 1956 : 1. Affohrt, 1. Slalom, 1. Riesenslalom, 1. Kombination Bad Gastein 1958: 1. Affohrt, 1. Riesenslalom, 1. Kombination, 2. Slalom Meester 1957 in’
The Three Musketeers (op Platt so veel as „De dree Musketeren“; dt. Titel: Die drei Musketiere) is de Titel vun en Action- un Mantel-un-Degen-Film ut dat Johr 1993. De Inholt vun den Film baseert op den Roman vun Alexander Dumas. De Film speelt in Frankriek in’t Johr 1626. De junge D’Artagnan ut de Gascogne hett sik vörnahmen en Musketier to warrn un maakt sik dorüm op’n Weg na Paris. Man, he kumt to laat, vun wegen dat dat Korps vun de Musketieren, de Liefwache vun Siene Majestät König Ludwig XIII., jüst vun den Kardinal Richelieu oplöst worrn is. D’Artagnan kann sik dormit aver nich affinnen un leggt sik toeerst gleik mit de dree bekanntesten Musketieren (Aramis, Athos und Porthos) – wat he nich weet – an un foddert jem to Duellen rut. Man, dorto kummt dat nich mehr, as dat Duell vun Soldaten vun’n Kardinal stört warrt, de kamen sünd, üm de dree Aftrünnigen fasttonehmen. Korterhand hollt de veer tosamen un winnt gegen de Soldaten. Na den Kamp verswinnt de dree Musketieren, man D’Artagnan töövt to lang un warrt vun wietere Soldaten vun’n Kardinal ünner dat Regeer vun Rocherfort, de rechte Hand vun’n Kardinal, in’n Kerker bröcht. He schall nu
De Rhodesian Ridgeback is en vun de FCI anerkannt Hunnenrass ut Süüdafrika un Simbabwe (FCI-Gruppe 6, Sektion 3, Standard Nr. 146). De Rass wurrd in völ Deelen vun de Welt to de Jagd vun Wild bruukt, aber ok as Waakhund un Familienhund hollen. De Rhodesian Ridgeback is de eenzig anerkannt Hunnenrass, de ut dat süüdlich Afrika entstammt. Se baseert up oll Rassen vun de ehmalge Kapkolonie. Disse Hunnen, vör allen de vun de Khoi-Khoi, wiest den ümkehrten Aalstreek, den Ridge up. Se kunnen up wiet Entfernungen dat Wild upspüren, hebbt för Gefohren worhschoot un de Siedlungen schuult. Se wurrn laterhen vun de Kolonialherren mit anner Rassen krüüzt un to dat Uppassen vun hör Farmen un to de Jagd up Löwen un anner Grootwild insett. Hör Upgaav weer, Jagdwild uptospüren un so lang an de Platz to binnen, bit de Jäger vör Oort weern. De Originalstandard vun de Rhodesian Ridgeback, vun F. R. Barnes 1922 in Bulawayo, Rhodesien upstellt, baseer up den Dalmatiner-Standard un wurr 1926 vun de Kennel Union vun dat Süüdliche Afrika anerkennt. En Rhodesian Rigdeback wurrd 63 bit 69 cm groot (Schufthööcht) un weggt ruchweg 36,5 kg. De Teeven wurrn bi etwa 32 kg bit to 66 cm
Ostroe is de Kreisstadt von’n Landkreis Ostroe in’n Södossen vun Neddersassen mit circa 25.000 Inwahners. Se liggt an de Harz. 14 km vun Ostroe is de ole Erzgebirgsbarglüstadt Clausthal-Zellerfeld, de lang för ehr Hoochschole bekannt is. Tile Rymensnider weer vun hie. In Ostroe warr inst Ostfälschet Platt snackt. De Stadt weer inst in de Hanse un is vandage in de Niege Hanse. Ostroe weer inst in’t luthersche Hartogdom Göttingen. Ostroe liggt an welke Bunnsstraten. Siet 2004 gifft dat ene Isenbahn noh Göttingen. Beröhmte Lüüt vun hie sünd de 23. Juli 1969 geboren Footballnatschonaalspeeler Marco Bode, de 1996 Europameester warr un de de 26. September 1950 geboren Rolf Töpperwien, en Sportmoderator vun’t ZDF.
Ellen Burstyn, eegentlich Edna Rae Gillooly (* 7. Dezember 1932 in Detroit, Michigan) is en US-amerikaansch Schauspelerin. Burstyn is fröh vun de High School afgahn, um sück up hör Model-Karriere to konzentreeren, während se tosätzlich noch in Koophüüs arbeiten de. 1957 is se eerstmals as Dorstellerin an’ Broadway uptreden. Se wessel dornah ganz to de Schauspeleree un övernehm verscheeden Rullen in Feernsehserien. 1963 truck se nah New York, um dor an dat renommeert Actors Studio vun Lee Strasberg Schauspeelünnerricht to nemmen. De Dörbröök gelung hör mit de Rull vun de Lois Farrow in Peter Bogdanovichs Die letzte Vorstellung van 1971, för de se ok en Oscar-Nomineeren kreeg. En Johr later speel se de Moder vun de beseeten Regan in de Horror-Klassiker Der Exorzist, woför se noch en Oscarnomineeren kreeg. Dör den grooten internatschonalen Erfolg vun de Film (dat weer de eerste, de mehr as 100 Million US-Dollar inspeelt hett) wurr se en gröötere Publikum bekannt. 1974 hett se en Projekt dörsett, dat hör bannig an’ Harten leeg. In de Film Alice lebt hier nicht mehr speel se en jung Wittfru, de mit hör Söhn en tweete Chance in’t Leven söcht. De Regie wurr hör vun de Produzenten woll anboden, aber
Franz-Josef Pauly (* 16. September 1949) is en ehmalge düütsch Footballspeler. De Doorhöder fung mit sien Karriere bi Germania Metternich an, bevör he toTSV 1860 München wesselt. För de Löwen keem he 1969/70 up 4 Bundsligaspelen. Nahdem he mit de Mannschap afsteegen is he för en Johr to SpVgg Cochem wesselt. 1971 kehr he in de Bundsliga torüch un speel för Hannober 96. För de Mannschap ut Neddersassen keem he bit 1977 up 94 Bundsligaspelen, un, wiel man in de Tiet ok twee Mal afsteegen is, dorto noch up 66 Spelen in de 2. Bundsliga. Van 1977 bit 1982 speel he denn noch för Fortuna Köln un keem in disse Tiet up 163 Tweetligaspelen. Pauly, de Automechaniker lehrt hett, hett sien Karriere dornah beend. Franz-Josef Pauly bi Fußballdaten.de
Disse Artikel is man blots en Stubben. Du kannst Wikipedia helpen un em verbetern. Johann Hinnerk Fehrs (* 10. April 1838 in Möhlenbarbek; † 17. August 1916 in Itzho) weer en plattdüütschen Verteller un Lyriker. Fehrs is 1838 as Söhn vun en Veehdokter in Möhlenbarbek boren un dor ok op Volksschool weest. He keem denn för veer Johr as Präparand na Altno, weer dree Johr op dat Lehrerseminar in Eckernföör un denn Schoolmeester in Reinfeld, Itzho un Altno. Vun 1863 bet 1865 weer he Schoolmeester för Weetkinner in Itzho un denn in de Tiet vun 1865 bet 1903 Rekter vun en privat Deernsschool ok in Itzho. Sien bekanntest Wark weer Maren (Dörproman, 1907); dat gifft welke Vertelkes vun em. In Itzho heet hüüt de Fehrs-School na em. Denkmaal in’n Cirencester-Park in Itzho Henwies in twee Spraken an dat Huus, in dat Fehrs siene letzten Johren tobröcht hett Gedenksteen in Möhlenbarbek Anfang von de Inschrift: FAST AS STEEN, STOLT AS DE EEK, SCHALL STAN DIEN NAM IN ILENBEK... Lütj Hinnerk. En plattdütsche Geschicht. A. Nusser, Itzehoe 1878 Gedichte. Weichelt, Hannover 1886 Allerhand Slag Lüd. Geschichten för den Winterabend. H. Lühr & Dircks, Garn 1887 Ettgrön. Vertelln. Lühr & Dircks, Garn 1901
De Pathogenität (gr.: pathos „Krankheit“, „Lieden“ un gennan „tügen“) betekent de Egenschop vun en Objekt, in en Organismus en Krankheit uttolösen. Dat Objekt, sülvst warrt ok as Pathogen betekent, dat Adjektiv dorto heet jüst so: pathogen. In de Mikrobiologie warrt mit Pathogenität vör allen de Anlaag vun mikrobielle Leevformen (Bakterien, Viren, Protozoen) meent, bi en sünneren Wirt as Krankmaker en Krankheit utlösen künnt. Dat Gegendeel dorvun is de Apathogenität, also wenn en Krankmaker in en Wirt keen Krankheit utlösen kann. He is för em in dissen apathogen. En Ünnerscheden vun de Pathogenität kann över de Oort vun’n Wirt maakt warrn: Krankmakers, de den Minschen bedrapen doot, warrt as humanpathogen betekent, solke, de Deerten bedrapen doot, as zoopathogen un phytopathogen sünd Krankmakers för Platen. Afhangig vun’t Vermögen in’n enkelten Fall en Krankheit uttolösen warrt ünnerscheedt in fakultative Pathogenität – dat is, wenn blots ünner sünnere Ümstännen oder nich in jeden Fall en Krankheit entsteiht – un obligate Pathogenität – dat hett, dat in jeden Fall en Krankheit tostannen kummt. Wo stark de Pathogenität is, warrt as Virulenz betekent. Dat Kunzept vun de Pathogenität vun Mikroorganismen is to’t Enn vun’t 18. Johrhunnert hen opkamen. In disse Tiet geev dat en Striet twüschen
L.A. Story (op Platt so veel as „L.A. Vertellen“) is de Titel vun en US-amerikaansche Filmkummedie ut dat Johr 1991 mit Steve Martin in de Hööftrull. He hett ok dat Dreihbook to den Film schreven. De Meteoroloog Harris K. Telemacher leevt in Los Angeles, man he is nich tofreden – nich mit sien Leev un ok nich mit sien Arbeit. Vun sien Partnersche warrt he to en Middageten mitsleept, woneem he de britsche Journalistin Sara McDowel dröpt, in de he sik foorts verkeiken deit. So kummt em dat goot to pass, dat sien Bruut em vun ehrn Sietensprung mit sien Agenten vertellt, so dat he sik vun beide op’n Slag scheden kann. Ok in sien Beroop ännert sik gau wat. He modereert op ungewöhnliche Oort en Wedershow. As he för’t Wekenenn sien Wederbericht opteken deit, vun wegen dat he anners wat vör hett, seggt he dorin Sünnschien vörrut. Man, in Wohrheit regent dat dat hele Wekenenn, worophen he bi’n Senner rutsmeten warrt. To sien besten Raatgever entwickelt sik in de Twüschentiet en Henwiestafel an’n Highway, de mit Telemacher to snakcen anfangt, as he mit sien Auto dor liggen blifft. Vun ehr kriggt he den helen Film över Raatslägg un sogor
Disse Artikel is man blots en Stubben. Du kannst Wikipedia helpen un em verbetern. Öösterriek oder ok Ööstriek is en Republiek, de in ’n Zentrum vun Europa liggt. Navers sünd de Swiez, Liechtensteen, Düütschland, Tschechien, de Slowakei, Ungarn, Slowenien un Italien. De Hööftstadt is Wien. Amtsspraak in alle Länner vun Öösterriek is Hoochdüütsch, in ’n Süüdoosten warrt ok Kroaatsch, Sloweensch un Ungaarsch as Amtsspraak köört. De gröttste Stroom is de Donau, de gröttste Barg de Großglockner in de Alpen. De Verfaten is demokraatsch. Wien Graz Linz Soltborg Innsbruck Öösterriek. Mehr Biller, Videos oder Audiodateien to’t Thema gifft dat bi Wikimedia Commons. Länner in Europa Albanien | Andorra | Belgien | Bosnien-Herzegowina | Bulgarien | Däänmark | Düütschland | Eestland | Finnland | Frankriek | Grekenland | Iesland | Irland | Italien | Kosovo | Kroatien | Lettland | Liechtensteen | Litauen | Luxemborg | Malta | Moldawien | Monaco | Montenegro | Nedderlannen | Noordmakedonien | Norwegen | Öösterriek | Polen | Portugal | Rumänien | Russland | San Marino | Serbien | Slowakei | Slowenien | Spanien | Sweden | Swiez | Tschechien | Ukraine | Ungarn | Vatikaanstad | Vereenigt Königriek | Wittrussland | Zypern Afhängige Rebeden: Färöer
De Begreep Bedrief betekent in de Bedriefswertschapslehr en Ünnernehmen, dat Bowark in den sik en Bedrief befinnt, dat „Funktschoneern“. technische Inrichten köönt „in Bedrief“ oder „uter Bedrief“ ween, den Tostand, wenn veel los is („dor is veel Bedrief“). kiek ok: Landwertschaplich Bedrief.
Wupperdaal ist de gröttste Stadt in dat Bergisch Land in Noordrhien-Westfalen. Dor leven 353.308 Inwahner (Stand: 31. Dez. 2008) up en Rebeet vun 168,41 km². De kreisfree Stadt hörrt to den Regierungsbezirk Düsseldörp und versteiht sück as Hööftstadt, Weertschaps-, Industrie- un Kulturzentrum vun’t Bergisch Land. De „Grootstadt in Gröönt“ liggt süüdlich vun dat Ruhrrebeet etwa in de geographisch Midden vun de Metropolregion Rhien-Ruhr, ca. 30 Kilometer ööstlich vun Düsseldörp, etwa 40 Kilometer noordööstlich vun Köln und ruchweg 23 Kilometer süüdööstlich vun Essen. De Universitätsstadt Wupperdaal is mit rund 353.000 Inwahner de söbenteintgröttste Stadt vun Düütschland un en vun de Böverzentren vun Noordrhien-Westfalen. Wupperdaal gifft dat siet 1929, (bess dohenn ünner den Naam Barmen-Elberfeld-Cronenberg. Datt Woarti-echen vann Wuppertal ess die Schwebebahn. Dat Stadtrebeet vun Wupperdaal is in 10 Stadtbezirke indeelt. De Stadtbezirke sünd för statistische Zwecke in insgesamt 69 Quartiere ünnerdeelt. Johannes Rau (Bundespräsident) Ferdinand Sauerbruch (Dokter) Friedrich Engels (Mäzen vun Marx) Else Lasker Schüler (Dichterin) Harald Leipnitz (Schauspeler) Horst Tappert (Schauspeler) Horst Witzler (* 1932), Footballtrainer Friedrich Bayer (Pharma - Ünnernehmer) Rosenkranz, Albert [Herutgever]: Das evangelische Rheinland. Presseverband der Evangelischen Kirche im Rheinland 1968, Band 2, S. 226 Rosenkranz, Albert [Herutgever]: Das evangelische Rheinland. Presseverband der Evangelischen Kirche im Rheinland
Boris Markowitsch Werlinski (russ.: Борис Маркович Верлинский, wetenschaplich Transliteratschon Boris Markovič Verlinskij; * 27. Dezember 1887 in Bachmut; † 30. Oktober 1950 in Moskau) weer en sowjetsch Schachspeler un de eerste Grootmeester vun de UdSSR. 1910 wunn Werlinski dat Jöögdturnier vun Russland in Odessa. He nehm ok an mehreren sowjetsch Turnieren deel, u. a. 1925 an dat eerste Internatschonale Turnier in Moskau, wo he överraschend Capablanca slahn kunn), 1926 deel he sück den eersten Platz bi de Ukrainischen Meesterschap, 1928 wurr he Meester vun Moskau, 1929 wunn he in Odessa de 5. Meesterschap vun de UdSSR. He kreeg dorup henn vun de sowjeetsch Schachverband as Eerst den Titel „Grootmeester vun de UdSSR“ verlehnt. 1950, kört vör sien Dood, kreeg he vun de FIDE den Titel Internatschonaler Meester. Boris Werlinskis Schachpartien up chessgames.com (engelsch)
Donna Woolfolk Cross (* 1947 in New York City) is en US-amerikaansch Schrieverin. Cross is in New York City upwussen. Nah hör Studium vun de engelsch Literatur hett se u. a. in de Verlagsbranche arbeidt. Hüüd leevt se en paar Autostünn nöördlich vun de Grootstadt in de Bundsstaat New York un lehrt Kreativ Schrieven an dat Onondaga College. 1996 keem hör eerst Wark, en Roman, rut Die Päpstin. Hör vorangahnd Publikatschonen weern Saakböker un Ratgever, de sück mit Gesprächstraining un Kommunikatschoon befaaten deen. Word Abuse. How the Words We Use Use Us, 1979 (ISBN 978-0-698-10906-3) zusammen mit William Woolfolk: Daddy's Little Girl. The Unspoken Bargain Between Fathers and Their Daughters, 1983 (ISBN 978-0-13-196279-8) Mediaspeak. How Television Makes Up Your Mind, 1984 (ISBN 978-0-451-62802-2) zusammen mit James MacKillop: Speaking of Words. A Language Reader, 1986 (ISBN 978-0-03-003953-9) Pope Joan, 1996 (dt. Die Päpstin. Roman, 1996; ISBN 978-0-345-41626-1 [engl.] oder ISBN 3-7466-1400-7 [düütsch]) Lituratur vun un över Donna Woodfolk Cross in de Katalog vun de Deutsche Nationalbibliothek En Körtbiografie (engelsch) Normdaten: GND: 132060906 (OGND, AKS) | LCCN: n81082862 | VIAF: 50376802 | Wikipedia-Personensöök
(80) Sappho is en Asteroid ut de Hööftgördel, de an’n 2. Mai 1864 vun de engelsch Astronom Norman Robert Pogson in Madras opdeckt wurrn is. De afsolute Helligkeit bedrocht 8,0. De Asteroid is nah Sappho , de bedüüdenst Dichtersche ut de Antike nömmt wurrn.
As Cassinische Deelen warrt de gröttste Lück in dat Ringsystem vun’n Planeten Saturn betekent. Oorsaak vun disse Lück is de Maand Mimas. De Cassinische Deelen is ruchweg 4800 km breet un scheedt de beiden opfalligsten Ringen vunenanner, de as A- un B-Ring betekent sünd. Twüschen de Saturnringen kummt dat jümmer wedder to leddige Steden, de Cassinische Deelen is de gröttste dorvun. De Partikel, de de Ringen billt, warrt dör de Gravitatschoon vun de Saturnmaanden ut dat System togen. De Cassinische Deelen is liekers nich vullstännig leddig, man bargt düsteret Material, so dat se op Biller vun Ruumsonden so utsütt, as weer dor keen Materie to finnen. Den Naam hett de Cassinische Deelen na den italiensch-franzööschen Astronom Giovanni Domenico Cassini, de ehr 1675 opdeckt hett. Na den Astronom is wieter ok de Ruumsond Cassini nöömt. De hett op en Opnahm bi en Bedecken vun de Sünn dör den Saturn an’n 15. September 2006 en bit dorhen noch unbekannten Ring opdeckt. Disse fienere Ring binnen de Cassinischen Deelen weer intressanterwies op de Biller vun de Voyager-Sonden 25 Johren fröher nich to sehn. Sterne und Weltraum, 12/2006, S.17
Carolyn Widney "Carol" Greider (* 15. April 1961 in San Diego, Kalifornien, USA) is en US-amerikaansch Molekularbiologin, de dör hör Arbeiten över dat Enzym Telomerase bekannt wurr. Se kreeg tosommen mit Elizabeth Helen Blackburn un Jack Szostak den Nobelpries för Physiologie oder Medizin för dat Johr 2009 tospraken. Carol Greider wuss in Davis (Kalifornien) up, wo hör Vader as Physikperfesser up de Campus Davis vun de Universität vun Kalifornien tätig weer. Se studeer Biologie in dat kalifornisch Santa Barbara, wo se hör Afsluss 1983 mit den Titel vun B.A. makt hett. Hör 1987 vörleggt Dokterarbeit över de Funktschoon vun Telomeren hett Carol Greider in dat Labor vun Elizabeth Blackburn an de Universität vun Kalifornien in Berkeley anfertigt, wo beid gemeensam hör bahnbrekend Opdecken to dat Enzym Telomerase makt hebbt. dat en entscheedend Rull bi de Zelldeelen un dat Öllerweerden vun Zellen speelen deiht. In de folgend Johren hett se sück besünners mit de Konsequenzen vun en Fehlfunktschoon vun Telomeren un Telomerase för de Arvsubstanz, de genomische Stabilität vun de Zelle un den Organismus beschäftigt. Siet 1993 hett se de Daniel-Nathans-Professur un is Direktorin vun de Afdeelen för Molekularbiologie un Genetik vun de Johns Hopkins Universität in Baltimore. Nobelpries för Physiologie
Rainer Candidus Barzel (* 20. Juni 1924 in Brunsbarg/Oostpreußen; † 26. August 2006 in München) weer een düütschen Politiker (CDU). He weer van 1971 bit 1973 Parteivörsitter. He weer van 1962 bit 1963 Bundsminister för gesamtdüütsch Fragen un van 1982 bit 1983 Bundsminister för binnerdüütsche Saken. Vun 1983 bit 1984 weer he Präsident vun’n Düütschen Bundsdag. Category:Rainer Barzel. Mehr Biller, Videos oder Audiodateien to’t Thema gifft dat bi Wikimedia Commons. Parteivörsitter vun de CDU Konrad Adenauer | Ludwig Erhard | Kurt Georg Kiesinger | Rainer Barzel | Helmut Kohl | Wolfgang Schäuble | Angela Merkel | Annegret Kramp-Karrenbauer Frakschoonsvörsitter vun de CDU/CSU Konrad Adenauer | Heinrich von Brentano | Heinrich Krone | Heinrich von Brentano | Rainer Barzel | Karl Carstens | Helmut Kohl | Alfred Dregger | Wolfgang Schäuble | Friedrich Merz | Angela Merkel | Volker Kauder | Ralph Brinkhaus Präsidenten vun den Düütschen Bundsdag Erich Köhler | Hermann Ehlers | Eugen Gerstenmaier | Kai-Uwe von Hassel | Annemarie Renger | Karl Carstens | Richard Stücklen | Rainer Barzel | Philipp Jenninger | Rita Süssmuth | Wolfgang Thierse | Norbert Lammert | Wolfgang Schäuble
Dit Woort hett noch annere Bedüden: kiek dorför ünner Klaus Groth (Mehrdüdig Begreep). Klaus Groth (* 24. April 1819 in Heid, Dithmarschen; † 1. Juni 1899) weer en bekannten plattdüütschen Schriever. Klaus Groth is den 24. April 1819 as de Söhn vun en Möller in Heid boren wurrn. He weer Lehrer in Heid. Bet 1853 leev he en poor Johr op Fehmarn. Do schreev he sien plattdüütsch Book „Quickborn“, wat 1852 rutkeem. Dör dat Book is he beröhmt wurrn. 1853 trock he mit 34 Johr no Kiel. He maak sik hier vun Oktober 1854 bet April 1855 mit Professer Karl Müllenhoff an’t Opschrieven vun de plattdüütsche Grammatik un Orthographie un ok an ne’e Utgaven vun de „Quickborn“. In den Winter 1854/1855 wörr dat Prosawerk „Vertelln“ maakt. 1858 schreev he de „Briefe über Hochdeutsch und Plattdeutsch“. In dat sülve Johr schreev he „Vær de Gærn“. He wörr 1857 Professer in Kiel, man he is do blots Honorarprofesser för Germanistik bleven. To sien 80. Bortsdag geev em de Städer Kiel un Heid dat Ehrnbörgerrecht. An de Steed vun sien Huus in Kiel steiht vundaag en Siekenhuus, dat den Naam Quickborn hett. Quickborn (1852) Vertelln (1855) Vær de Gærn (1858) Rothgeter (1862) Ut
Disse Artikel is man blots en Stubben. Du kannst Wikipedia helpen un em verbetern. Hans Friderichs (* 16. Oktober 1931 in Wittlich) is en düütschen Politiker (FDP). He weer 1972 bit 1977 Bundsminister för Weertschap. He hett toeerst Juristeree studeert un denn vör de Industrie- un Hannelskamer arbeit. Loter arbeit he in de Bundszentrale vun de FDP. 1972 wurr he Bundsminister för Weertschap. 1977 wurr he Baas vún de Dresdner Bank. Hans Friderichs. Mehr Biller, Videos oder Audiodateien to’t Thema gifft dat bi Wikimedia Commons. Weertschapsministers vun de Bundsrepubliek Düütschland Ludwig Erhard | Kurt Schmücker | Karl Schiller | Helmut Schmidt | Hans Friderichs | Otto Graf Lambsdorff | Manfred Lahnstein | Otto Graf Lambsdorff | Martin Bangemann | Helmut Haussmann | Jürgen Möllemann | Günter Rexrodt | Werner Müller | Wolfgang Clement | Michael Glos | Karl-Theodor zu Guttenberg | Rainer Brüderle | Philipp Rösler | Sigmar Gabriel | Brigitte Zypries | Peter Altmeier